CELEX: 32004R1850
Language: da
Date: 2004-10-25 00:00:00
Title: Kommissionens forordning (EF) nr. 1850/2004 af 25. oktober 2004 om ændring af forordning (EF) nr. 1117/2004 om fastsættelse af vekselkursen for visse former for direkte støtte og foranstaltninger af strukturel eller miljømæssig art i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet i 2004

26.10.2004   
            
            
               DA
            
            
               Den Europæiske Unions Tidende
            
            
               L 323/5
            
         
      KOMMISSIONENS FORORDNING (EF) Nr. 1850/2004
   af 25. oktober 2004
   om ændring af forordning (EF) nr. 1117/2004 om fastsættelse af vekselkursen for visse former for direkte støtte og foranstaltninger af strukturel eller miljømæssig art i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet i 2004
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Kommissionens forordning (EF) nr. 751/2004 af 22. april 2004 om fastsættelse af den udløsende begivenhed for vekselkursen for Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet i 2004 som følge af disse landes tiltrædelse af EU (1), særlig artikel 1, stk. 2, og
   ud fra følgende betragtninger:
   
               (1)
            
            
               Den vekselkurs, der er angivet i bilaget til Kommissionens forordning (EF) nr. 1117/2004 (2), gælder for de støtteordninger, for hvilke den udløsende begivenhed for vekselkursen i ovennævnte medlemsstater er fastsat til den 1. maj 2004 i medfør af forordning (EF) nr. 751/2004.
            
         
               (2)
            
            
               Som følge af at forordning (EF) nr. 751/2004 er blevet ændret ved forordning (EF) nr. 1843/2004, er den udløsende begivenhed for den vekselkurs, der i 2004 i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet skal anvendes til omregning til national valuta af arealbetalingen for nødder i afsnit IV, kapitel 4, i Rådets forordning (EF) nr. 1782/2003 (3), der fastlægger fælles regler for den fælles landbrugspolitiks ordninger for direkte støtte og visse støtteordninger for landbrugere og ændrer visse forordninger, fastsat til ikrafttrædelsesdatoen for tiltrædelsestraktaten fra 2003.
            
         
               (3)
            
            
               I forordning (EF) nr. 1117/2004 henvises der ikke til arealbetalingen for nødder i afsnit IV, kapitel 4, i forordning (EF) nr. 1782/2003. De vekselkurser, der er fastsat i bilaget til forordning (EF) nr. 1117/2004, bør dog også gælde for arealbetalingen for nødder.
            
         
               (4)
            
            
               Forordning (EF) nr. 1117/2004 bør derfor ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   I artikel 1, stk. 1, i forordning (EF) nr. 1117/2004 indsættes som litra e):
   
               »e)
            
            
               den arealbetaling for nødder, der er fastsat i afsnit IV, kapitel 4, i forordning (EF) nr. 1782/2003.«
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. oktober 2004.
      
         
            På Kommissionens vegne
         
         Franz FISCHLER
         
         
            Medlem af Kommissionen
         
      
   
   
      (1)  EUT L 118 af 23.4.2004, s. 19. Senest ændret ved forordning (EF) nr. 1843/2004 (EUT L 322 af 23.10.2004, s. 10).
   
      (2)  EUT L 217 af 17.6.2004, s. 8.
   
      (3)  EUT L 270 af 21.10.2003, s. 1. Senest ændret ved forordning (EF) nr. 864/2004 (EUT L 161 af 30.4.2004, s. 48).